
PRIJEDLOG 
                                                                                                                                         
Na temelju članka 9. stavka 5. Zakona o igrama na sreću („Narodne novine“, br. 87/09., 35/13., 158/13., 41/14., 143/14., 114/22. i 72/25.) i članka 31. stavka 2. Zakona o Vladi Republike Hrvatske („Narodne novine“, br. 150/11., 119/14., 93/16., 116/18., 80/22. i 78/24.), Vlada Republike Hrvatske je na sjednici održanoj ________ 2026. godine donijela



O D L U K U

o donošenju Trogodišnjeg plana poslovanja Hrvatske Lutrije 
za razdoblje od 2026. do 2028. godine


I.

[bookmark: _GoBack]Donosi se Trogodišnji plan poslovanja Hrvatske Lutrije za razdoblje od 2026. do 2028. godine, koji se nalazi u Prilogu ove Odluke i njezin je sastavni dio.

II.

Ova Odluka stupa na snagu danom donošenja.




KLASA: 
URBROJ: 

Zagreb, 




PREDSJEDNIK


mr. sc. Andrej Plenković




OBRAZLOŽENJE

Odredbom članka 9. stavcima 4. i 5. Zakona o igrama na sreću (Narodne novine, br. 87/09, 35/13, 158/13, 41/14, 143/14, 114/22 i 72/25; dalje u tekstu: Zakon) Hrvatska Lutrija d.o.o.  utvrđuje prijedlog trogodišnjeg plana poslovanja i podnosi ga Vladi Republike Hrvatske radi prihvaćanja, uz prethodno mišljenje Ministarstva financija. 

Ukupni prihodi Hrvatske Lutrije d.o.o. za razdoblje od 2026. do 2028.  godine planirani su s prosječnom godišnjom stopom rasta od 3,6%, a kretanje ukupnih rashoda s prosječnom godišnjom stopom rasta od 5,1%. Dobit nakon oporezivanja u razdoblju od 2026. do 2028. godine planirana je s prosječnim godišnjim padom od 14,2%.

Materijalno značajnije investicije za 2026. godinu  odnose se na uređenje prodajnih mjesta, uređenje novog prostora u koji se planira izmjestiti postojeći kasino u 2026. godini te izmještanje magistralnog vodovoda na građevinskom zemljištu u vlasništvu Hrvatske Lutrije. U planu je i nabava i nadogradnja standardne računalne i komunikacijske opreme te softverskih alata, s ciljem osiguranja pouzdanog i sigurnog funkcioniranja ključnih poslovnih sustava. Sve navedene investicije planiraju se financirati iz vlastitih sredstava.
.

